Fotosenzitivita
Dobrý večer.
Chcela by som sa spýtať, užívam doxyhexal 200ml už 5 deň. Mám reakciu na slnko, palec a ukazovák na rukách ma veľmi pália. Šoférovala som a slnko mi pálilo na ruky.
Užívať lieky mám 20 dní a nechcela by som to prerušiť.(borelióza)
Ak sa vyvarujem slnku úplne, za ako dlho odznie pálenie?
Dobrý deň.
Ďakujeme za Vašu otázku.
Fotosenzitivita patrí medzi vedľajšie účinky lieku Doxyhexal. Vzhľadom na to, že výskyt vedľajších účinkov, rovnako ako ich intenzita alebo dĺžka trvania je veľmi individuálna, nie je možné jednoznačne určiť dobu odoznenia pálenia. V prípade výskytu akéhokoľvek vedľajšieho účinku je potrebné o tejto skutočnosti upovedomiť predpisujúceho lekára. Ten na základe rozsahu kožnej reakcie zvolí vhodnú liečbu. Podráždenú pokožku je taktiež vhodné chrániť pred slnečným žiarením pomocou krému s ochranným faktorom (aspoň SPF 30).
Prajem pekný zvyšok dňa.
S pozdravom
Mgr. Barbora Bičanovská